Palmira (Valle)
‘S e baile meadhanach agus sgìre ann an Valle del Cauca, Coloimbia, a th’ ann am Palmira. Tha e suidhichte aig 1001m os cionn ìre na mara agus 26km air falbh bho Chali, prìomh-bhaile na roinne. Tha teodhachd mheadhanach mu 23˚ aige. Chaidh am baile a stèidheachadh gu h-oilfigeil ann an 1824, ged a bha baile ann fiù' s ann an 1680.

Sluagh a' bhaile 

Tha 228, 122 duine nan tàmh anns a' bhaile fhèin, ach tha 284,470 uile gu lèir a' fuireach ann, a' gabhail a-steach na clachain thall anns na sgìrean dùthchasail am broinn crìochan a' bhaile. Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin. Air adhbharan trioblaidean poilitigeach air an dùthaich, tha a' mhòr-chuid nan daoine anns gach uile baile a-nis a' fuireach anns na bailtean fhèin, is na daoine a' fàgail nan sgìrean dùthchasail. Taobh chinnidh, ' s e daoine geala/mestizos a th' ann a' mhòr-chuid dhe na daoine ann an Dagua, ach tha 0.2% dhe Tùsanaich agus 14.4% dhe daoine le freumhan ann an Afraga. 'S urrainn dhan 93.6% nan daoine ann am Palmira leughadh agus sgrìobhadh. A thuilleadh air sin, chan eil fòn aig an taigh ach aig 68.5% nan dachannan.

Eachdraidh

Mar gach uile sgìre sa ghleann mhòr sin, bha àiteachas aig teis-mheadhan an eaconomaidh, gu h-àraidh siùcar agus tombaca. Phòs Guillermo León Valencia, a bha na cheann-suidhe eadar 1962 agus 1966, aig tè à Palmira ann an 1931. B' e Susana López Navia an t-ainm a bh' oirre.

Fèisean 
Thathar a’ cumail am iomadach seòrsa dhe fhèis ann am Palmira. Chithear fèilltean Caitligeach, leis gur e dùthaich le mòr-chuid Chaitligeach a th’ ann fhathast, fèisean na stàite agus tachartasan ionadail a sheallas cho làidir ‘s tha beairteas cultarail na dùthcha.

 Fèis an Neo-eisimeileachd: 20mh An t-Iuchar.

Oilthighean
Oilthigh Nàiseanta Colombia

Clachain

Iomraidhean

Ceanglaichean A-mach 

An t-sìde ann am Palmira

Bailtean

Coloimbia